 **31 հոկտեմբերի 2019 թ.**

**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ – ԿԱԶՄԱԿԵՐՊՈՒԹՅԱՆ ԸՆՏՐՈՒԹՅՈՒՆ)**

**Հայաստանի Հանրապետություն**

**Ծրագրի անվանումը՝** Սոցիալական ներդրումների և տեղական զարգացման ծրագիր

**Վարկի համարը՝** P148836

**Առաջադրանքի անվանում՝** «Շահառուների գնահատում Համաշխարհային բանկի ֆինանսավորմամբ իրականացվող Սոցիալական ներդրումների և տեղական զարգացման ծրագրի գործած ազդեցության վերաբերյալ»

**Փաթեթի համարը (համաձայն գնումների պլանի)`** TBA-01

**Վերջնաժամկետ՝ 2019թ. նոյեմբերի 14-ը**

Հայաստանի Հանրապետության կառավարությունը վարկ է ստացել Համաշխարհային Բանկից (ՀԲ) Սոցիալական Ներդրումների և Տեղական Զարգացման ծրագրի ֆինանսավորման նպատակով և նախատեսում է օգտագործել այդ միջոցների մի մասը Խորհրդատվական Ծառայությունների` §Շահառուների գնահատում Համաշխարհային բանկի ֆինանսավորմամբ իրականացվող Սոցիալական ներդրումների և տեղական զարգացման ծրագրի գործած ազդեցության վերաբերյալ¦հետազոտության համար**:**

Հայաստանի տարածքային զարգացման հիմնադրամը («Պատվիրատու») նշված Ծառայություններն իրականացնելու նպատակով հրավիրում է իրավասու խորհրդատվական կազմակերպություններին («Խորհրդատուներ») ներկայացնելու հետաքրքրվածության հայտեր: Նախատեսված ծառայության իրականացման համար կհատկացվեն ֆինանսական միջոցներ տեղական խորհրդատուներին` ստորև բերվող ծառայությունների կատարման նպատակով:

***Պայմանագրերի ստորագրման նախատեսվող ժամկետն է դեկտեմբեր, 2019թ.: Ծառայությունները կմատուցվեն 16 շաբաթվա ընթացքում:***

**Առաջադրանքի նպատակը**. Նախատեսված հետազոտության հիմնական նպատակը շահառուների վրա ՍՆՏԶ Ծրագրի գործունեության ազդեցության գնահատումն է ըստ շահառուների ընկալման և ծրագրի արդյունքների շրջանակից մի քանի ցուցանիշներին համապատասխան անհրաժեշտ տեղեկատվություն ստանալը, կապված շահառուների՝ Ծրագրի երկու բաղադրիչների համար ենթակառուցվածքների և ծառայությունների որակի բավարարվածության հետ:

Հետազոտությունն ընթանալու է երկու փուլով.

* Առաջին փուլն ընդգրկելու է ՍՆՏԶ-ի 1-ին բաղադրիչի շրջանակներում իրականացված միկրոծրագրերը,
* Երկրորդ փուլն ընդգրկելու է ՍՆՏԶ-ի 2-րդ բաղադրիչի շրջանակներում խոշորացված համայնքներում իրականացված ենթածրագրերը:

**Խորհրդատուն պետք է`**

**Հետազոտության յուրաքանչյուր փուլի համար** Խորհրդատուն պետք է հիմնադրամին ներկայացնի մշակված մեթոդաբանությունը և հարցազրույցների համար նախատեսված գործիքները (հարցաթերթեր, ֆոկուս-խմբերի և անհատական հարցազրույցների համար նախատեսված հարցերի հարցաշարներ), ինչպես նաև Միջանկյալ և Վերջնական հաշվետվությունները: Վերոհիշյալ նյութերը պետք է ներկայացվեն հայերեն և անգլերեն լեզուներով, էլեկտրոնային և տպված տարբերակներով:

**Մեթոդաբանության և գործիքների բաժինը** պետք է մանրամասներ պարունակի շահառուների ընտրանքների, ֆոկուս-խմբերի և անհատական հարցազրույցների հարցաշարերի, շահառուների հարցման համար նախատեսված հարցաթերթի, դաշտային աշխատանքների անցկացման պլանի և այլնի վերաբերյալ:

**Միջանկյալ հաշվետվությունը** (3-ից 4 էջ ծավալով), որ ներկայացվում է դաշտային աշխատանքների մեկնարկից անմիջապես հետո (1-2 համայնքում գործիքակազմը փորձարկելուց հետո), պետք է ընդգրկի նախնական արդյունքները, հարցազրույցների հարցաշարների փոփոխությունները և այլ առաջարկներ հետազոտության և նրա ընթացակարգերի բարելավման վերաբերյալ:

**Վերջնական հաշվետվության նախնական տարբերակում** (առնվազն 30-40 էջ ծավալով և հավելվածներով) պետք է ընդգրկվեն հետևյալ մասերը.

* Ամփոփագիր՝ Ծրագրի ցուցանիշների, դրանց նախնական և ընթացիկ արժեքների ընդգրկմամբ, տարբերակված ըստ սեռերի,
* Հիմնական արդյունքների և եզրակացությունների ամփոփ ներկայացում,
* Ներածական մաս՝ Ծրագրի և շահառուների գնահատման հետազոտության նպատակների մասին տեղեկատվությամբ,
* Մեթոդաբանություն (քանակական և որակական գնահատման մեթոդները, տվյալների հավաքումը, ընտրանքը),
* Հետազոտության արդյունքները, ԾԳՀ-ի ցուցանիշներն իրենց նախնական և ընթացիկ արժեքներով, տարբերակված ըստ սեռերի (այս բաժինը կարող է պարունակել աղյուսակներ, դիագրամներ և այլն),
* Եզրակացություններ և հանձնարարականներ,
* Հավելվածներ`
	+ Ընտրված ծրագրերի ցանկ,
	+ Շահառուների հարցման համար կազմված հարցաթերթիկ,
	+ Ֆոկուս-խմբերի, անհատական խորացված հարցազրույցների համար նախատեսված հարցաշարեր,
	+ Տվյալներ շահառուների մասին ըստ սեռի, սոցիալական վիճակի, ծրագրի տեսակի, կրթական մակարդակի և զբաղվածության,
	+ Էական նշանակություն ունեցող այլ տեղեկատվություն:

Վերջնական հաշվետվության նախնական տարբերակի վերաբերյալ հիմնադրամի դիտողությունները և մեկնաբանությունները կներկայացվեն խորհրդատուին 7 աշխատանքային օրվա ընթացքում: Դրանք պետք է ներառվեն Վերջնական հաշվետվության մեջ: Վերջնական հաշվետվությունը պետք է ներկայացվի հիմնադրամ խորհրդատուի կողմից հիմնադրամի դիտողությունները և մեկնաբանությունները ստանալուց հետո 3 աշխատանքային օրվա ընթացքում: Վերջնական հաշվետվության երկու տպագիր օրինակը պետք է ստորագրվի և կնքվի: Ակնկալվում է, որ հիմնադրամին են տրվելու նաև հարցազրույցների սղագրությունների էլեկտրոնային տարբերակները և հարցաթերթիկների տվյալների բազան:

Հետաքրքրված խորհրդատու ընկերությունները պետք է ներկայացնեն հետաքրքրվածության նամակ և տեղեկություններ, որոնք կհավաստեն, որ կազմակերպությունը ունի պահանջվող որակավորում և համապատասխան փորձ վերոհիշյալ ծառայությունները կատարելու համար: **Աշխատակազմի աշխատանքային ինքնակենսագրությունը պետք չի ներկայացնել տվյալ փուլում:**

***Ընտրության չափանիշներն են.***

* ***Խորհրդատուի փորձառություն սոցիոլոգիական հետազոտությունների իրականացման բնագավառում (առնվազն 5 հետազոտություններ),***
* ***Քանակական և որակական հետազոտությունների նախագծման և իրականացման փորձառություն,***
* ***Գնահատման հետազոտությունների պլանավորման, տվյալների հավաքման, վերլուծությունների կատարման և հաշվետվությունների կազմման փորձառություն,***
* ***Հայաստանի բոլոր շրջաններում աշխատելու փորձառություն:***

Հետաքրքրված խորհրդատու ընկերությունների ուշադրությունն ենք հրավիրում Համաշխարհային բանկի ուղեցույցների` §Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում խորհրդատուների ընտրություն և վարձում, հունվար 2011, փոփոխված 2014թ.¦, 1.9 կետի վրա, որով սահմանվում է Համաշխարհային բանկի քաղաքականությունը շահերի բախման վերաբերյալ:

Խորհրդատուի ընտրությունը կիրականացվի Համաշխարհային բանկի ուղեցույցի՝ “Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում խորհրդատուների ընտրություն և վարձում, հունվար 2011, փոփոխված 2014թ” 3.7 կետում սահմանված “Կազմակերպության որակավորման վրա հիմնված ընտրություն” ընթացակարգին համաձայն:

Լրացուցիչ տեղեկություններ ստանալու համար կարող եք դիմել ստորև նշված հասցեով աշխատանքային օրերին ժ. 09:00-ից մինչև ժ.18:00-ը:

Հետաքրքրվածության հայտերը պետք է ներկայացվեն առձեռն կամ էլ-փոստով ստորև ներկայացվող հասցեով, ոչ ուշ քան ***2019թ. նոյեմբերի 14-ը, ժամը 17:00-ը:***

Հայաստանի տարածքային զարգացման հիմնադրամ

ՀՀ, ք.Երևան, 0037, Կ. Ուլնեցու 31, ՀՏԶՀ գրասենյակ,

Գնումների բաժին

Հեռախոսը՝ (374 60) 50-15-60,

Էլ-փոստը՝ procurement@atdf.am: